Ehdotus neuvoston päätökseksi Euroopan laajuisen korkeakouluopetusta koskevan yhteistyöohjelman toisen vaiheen (Tempus II) (1994-1998) hyväksymisestä 29 päivänä huhtikuuta 1993 tehdyn päätöksen 93/246/ETY muuttamisesta /* KOM/96/0198 lopull. - CNS 96/0133 */



Virallinen lehti nro C 207 , 18/07/1996 s. 0008



Ehdotus neuvoston päätökseksi Euroopan laajuisen korkeakouluopetusta koskevan yhteistyöohjelman toisen vaiheen (Tempus II) (1994-1998) hyväksymisestä 29 päivänä huhtikuuta 1993 tehdyn päätöksen 93/246/ETY muuttamisesta (96/C 207/06) (ETA:n kannalta merkityksellinen teksti) KOM(96) 198 lopull. - 96/0133(CNS) (Komission esittämä 10 päivänä toukokuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon Euroopan talous- ja sosiaalikomitean lausunnon, ottaa huomioon alueiden komitean lausunnon, sekä katsoo, että 1. neuvosto antoi 18 päivänä joulukuuta 1989 taloudellisen tuen myöntämistä Unkarin tasavallalle ja Puolan kansanvallalle koskevan asetuksen (ETY) N:o 3906/89 (1), jossa säädetään tuen myöntämisestä muun muassa koulutuksen alalle taloudellisen ja yhteiskunnallisen uudistumisen tukemiseksi Keski- ja Itä-Euroopan maissa, 2. neuvosto antoi 19 päivänä heinäkuuta 1993 teknisen avun toimittamisesta itsenäisille entisen Neuvostoliiton valtioille ja Mongolialle niiden talouden tervehdyttämiseksi ja vakiinnuttamiseksi koskevan asetuksen (ETY, Euratom) N:o 2053/93 (2), 3. neuvosto antoi 29 päivänä huhtikuuta 1993 Euroopan laajuisen korkeakouluopetusta koskevan yhteistyöohjelman toisen vaiheen (Tempus II) hyväksymistä neljäksi vuodeksi alkaen 1 päivästä heinäkuuta 1994 koskevan päätöksen (3), 4. Phare- ja Tacis-ohjelmien edunsaajina olevat Keski- ja Itä-Euroopan sekä entisen Neuvostoliiton maat pitävät koulutusta ja erityisesti korkeakoulutusta avainaloina, jotka mahdollistavat taloudellisen ja yhteiskunnallisen uudistumisen, 5. Euroopan yhteisö on tehnyt assosiointisopimuksia kuuden Keski-Euroopan maan kanssa (4) ja allekirjoittanut assosiointisopimukset kolmen muun maan kanssa (5), 6. Essenin Eurooppa-neuvosto on (joulukuussa 1994) määritellyt kyseisille assosioituneille maille jäsenyyteen valmistautumista koskevan suunnitelman, johon sisältyy erityisesti mahdollisuus osallistua yhteisön ohjelmiin etenkin koulutuksen alalla, 7. Tempus voi edistää tehokkaasti entisestään korkeakouluopetuksen rakenteellista kehittymistä, joka on tarpeen talousuudistukseen mukautettujen ammattipätevyyksien parantamiseksi niiden Euroopan unionin sisämarkkinoihin yhdentymisen valossa ja ottaen huomioon, ettei ole muuta välinettä kyseisen tavoitteen saavuttamiseksi, 8. Keski-Euroopan assosioituneita maita on pyydetty määrittelemään erityinen suunnitelma ja erityistarpeensa Tempuksen yhteydessä ottaen erityisesti huomioon maille avautunut mahdollisuus osallistua Socrates- ja Leonardo-ohjelmiin, 9. Euroopan yhteisö on tehnyt kumppanuussopimuksia Valko-Venäjän, Kazakstanin, Kirgisian, Moldovan, Venäjän federaation ja Ukrainan kanssa sekä neuvottelee parhaillaan sopimuksista muiden itsenäisten entisen Neuvostoliiton valtioiden kanssa, 10. Tempuksen ottaminen viime aikoina käyttöön sellaisissa Tacis-avun piiriin kuuluvissa maissa, joiden tarpeet ovat suuremmat ja alat laajemmat, oikeuttaa aloitetun toiminnan täysin, 11. Phare- ja Tacis-ohjelmien rahoitus on vahvistettu 31 päivään joulukuuta 1999 asti, 12. huhtikuun 29 päivänä 1994 tehdyn neuvoston päätöksen (93/246/ETY) 11 artiklassa määrätään, että komissio toteuttaa Tempus-ohjelman toteuttamista koskevan arvioinnin ja esittää 30 päivään huhtikuuta 1996 mennessä ehdotuksen ohjelman jatkamisesta tai mukauttamisesta 1 päivänä heinäkuuta 1998 alkavan jakson osalta, 13. kyseisen arvioinnin tulokset ovat vahvistaneet valintaa, jonka mukaan otetaan käyttöön ja monipuolistetaan entisestään tukimuotoja kansallisten tarpeiden ja korkeakoulujärjestelmien ensisijaisten tavoitteiden mukaisesti, 14. saman arvioinnin yhteydessä tulivat esiin mahdollisuudet edistää Tempuksen avulla tehokkaasti kumppanuusmaissa koulutuksen tarjonnan monipuolistamista ja yliopistojen välistä yhteistyötä ja siten luoda suotuisat olosuhteet tieteellisen, kulttuurisen ja taloudellisen yhteistyön kehittymiselle, 15. edellä esitettyjä arvioinnin tuloksia tukee arvostus, jota ohjelmalle ovat osoittaneet Keski- ja Itä-Euroopan maiden sekä entisen Neuvostoliiton tasavaltojen toimivaltaiset viranomaiset samoin kuin Euroopan yliopistomaailman mielipiteitä heijastavat asiantuntijat ja pätevät edustajat ja joka esiintyy ohjelmaan osallistuvien mielipiteissä ja ohjelman järjestämisestä vastaavissa rakenteissa sekä kumppanuusmaissa että Euroopan unionissa, 16. Euroopan yhteisön ja kolmansissa maissa on alueellisia ja/tai kansallisia samoin kuin julkisia ja/tai yksityisiä rakenteita, joiden osallistumista rahoitukseen voidaan pyytää, jotta mahdollistetaan tehokkaan tuen myöntäminen koulutuksen alalla korkeakouluopetuksen osalta, ja 17. perustamissopimuksessa ei määrätä kyseisen toiminnan osalta muista kuin 235 artiklassa tarkoitetuista toimintaa koskevista valtuuksista ja edellytykset kyseisen artiklan soveltamiselle ovat täyttyneet, ON PÄÄTTÄNYT SEURAAVAA: 1 artikla Korvataan päätöksen 93/246/ETY 1 artikla seuraavasti: "Tempus II:n kesto Euroopan laajuisen korkeakouluopetusta koskevan yhteistyöohjelman, jäljempänä `Tempus II -ohjelma`, toinen vaihe hyväksytään kuudeksi vuodeksi 1 päivästä heinäkuuta 1994." 2 artikla Korvataan päätöksen 93/246/ETY 6 artiklassa mainitun liitteen sisältö tämän päätöksen liitteen mukaisesti. 3 artikla Muutetaan päätöksen 93/246/ETY 11 artiklan kaksi viimeistä kohtaa seuraavasti: "Komissio esittää 30 päivään huhtikuuta 1998 mennessä osakertomuksen, joka sisältää arvioinnin tulokset. Kyseisessä kertomuksessa esitetään mahdollinen ehdotus Tempuksen jatkamisesta tai mukauttamisesta sellaisen ajanjakson osalta, joka alkaa 1 päivänä heinäkuuta 2000 niiden kumppanuusmaiden osalta, jotka eivät tällöin ole vielä voineet osallistua koulutusta koskevien yhteisön ohjelmien (Socrates - Leonardo) korkeakouluopetusta koskevaan toimintaan. Komissio esittää loppukertomuksen viimeistään 30 päivänä kesäkuuta 2004." (1) EYVL N:o L 375, 23.12.1989, s. 11, asetus sellaisena kuin se on viimeksi muutettuna asetuksella (ETY) N:o L 1366/95 (EYVL N:o L 133, 17.6.1995, s. 1) (2) EYVL N:o L 187, 29.7.1993, s. 1 (3) EYVL N:o L 112, 6.5.1993, s. 34 (4) Puola, Unkari, T Osekin tasavalta, Slovakian tasavalta, Romania, Bulgaria. (5) Viro, Latvia, Liettua. LIITE Eurooppalaiset yhteishankkeet 1. Yhteisö tukee enintään kolme vuotta kestäviä eurooppalaisia yhteishankkeita. Eurooppalaisissa yhteishankkeissa yhdistetään ainakin yhden kumppanuusmaan korkeakoulu, yhden jäsenvaltion korkeakoulu ja toisen jäsenvaltion vastaava laitos (korkeakoulu tai yritys). 2. Eurooppalaisille yhteishankkeille annettava tuki voidaan antaa asianomaisten laitosten erityistarpeiden ja vahvistettujen ensisijaisten tavoitteiden mukaista toimintaa varten, mukaan lukien i) opetusta ja koulutusta koskevat yhteiset toimet, erityisesti uusien opintosuunnitelmien luominen, olemassa olevien koulutusohjelmien kehittäminen ja korjaaminen, korkeakoulujen kapasiteetin kehittäminen jatkokoulutuksen ja uudelleenkoulutuksen aloilla, lyhyiden intensiivikurssien käyttöön ottaminen ja etäopetusjärjestelmien kehittäminen; ii) korkeakouluopetuksen uudistamisen ja kehittämisen hyväksi toteutettavat toimenpiteet erityisesti korkeakoulujen ja korkeakoulujärjestelmien hallinnon uudelleenjärjestelyn ja eurooppalaisen yhteishankkeen toteuttamisessa tarvittavan laitteiston hankkimisen myötä olemassa olevan infrastruktuurin nykyaikaistamisen avulla sekä tarvittaessa teknisen ja taloudellisen avun vastuullisten viranomaisten käyttöön saattamisen avulla; iii) korkeakoulujen ja sosioekonomisten toimijoiden, erityisesti teollisuuden, välisen yhteistyön edistäminen yhteisien toimien avulla; iv) opetushenkilöstöön kuuluvien, korkeakoulujen hallintohenkilöstöön kuuluvien ja opiskelijoiden liikkuvuuden kehittäminen osana eurooppalaisia yhteishankkeita: a) apurahoja myönnetään jäsenvaltioiden korkeakoulujen opetus-/hallintohenkilöstölle tai yritysten kouluttajille yhdestä viikosta yhteen vuoteen kestävien koulutustehtävien suorittamiseen kumppanuusmaissa ja päinvastoin; b) apurahoja myönnetään kumppanuusmaiden korkeakoulujen opetus- ja hallintohenkilöstölle uudelleen- ja täydennyskoulutuksen suorittamiseen Euroopan yhteisössä; c) apurahoja myönnetään opiskelijoille tohtorintasoon asti, ja ne suunnataan niin kumppanuusmaiden opiskelijoille, jotka suorittavat opintojakson yhteisössä, kuin yhteisön opiskelijoille, jotka suorittavat opintojakson kumppanuusmaissa. Nämä avustukset annetaan tavallisesti kolmesta kuukaudesta yhteen vuoteen kestävää ajanjaksoa varten (1), d) eurooppalaisiin yhteishankkeisiin, joiden erityisenä tavoitteena on liikkuvuuden edistäminen, osallistuvien opiskelijoiden osalta etusija annetaan opiskelijoille, joiden ulkomailla suoritetulle opintojaksolle heidän alkuperäinen korkeakoulunsa antaa täyden akateemisen tunnustuksen (2), e) tuki yhdestä kuukaudesta vuoteen kestävän käytännön harjoittelun tai teollisuusharjoittelun suorittamiseen kumppanuusmaiden opettajille, kouluttajille, opiskelijoille ja tutkinnon suorittaneille opintojen loppuvaiheen ja ensimmäisen työpaikan välillä käytännön koulutusjakson seuraamiseksi Euroopan yhteisön yrityksissä ja päinvastoin (3). v) eurooppalaisen yhteishankkeen onnistumiseen tähtäävät toimet, joihin osallistuu kaksi tai useampia kumppanuusmaita. Luonteeltaan rakenteelliset ja/tai ylimääräiset toimenpiteet Apurahoja myönnetään tietyille tavoitteiltaan rakenteellisille ja/tai ylimääräisille toimille (erityisesti tekninen apu, seminaarit, opinnot, julkaisut, tiedotustoiminta). Kyseisten toimien tarkoituksena on tukea ohjelman tavoitteita, erityisesti korkeakoulujärjestelmien kehittämistä ja uudelleenjärjestelyä kumppanuusmaissa. Näiden tavoitteeltaan rakenteellisten toimenpiteiden yhteydessä apurahojen myöntämisen tarkoituksena on muun muassa - kehittää ja vahvistaa strategisen suunnittelun mahdollisuuksia ja toteuttamista sekä korkeakoululaitosten institutionaalista kehitystä korkeakoulun tai tiedekunnan tasolla; - tukea Tempuksen tavoitteisiin liittyvän yhteistoiminnan lisäämistä ja taata toiminnan kesto; - laatia yksittäisessä kumppanuusmaassa kansallinen suunnitelma korkeakouluopetuksen tietyn erityispiirteen kehittämiseksi. Yksilökohtaiset apurahat Yhteisö tukee eurooppalaisten yhteishankkeiden sekä rakenteellisten ja/tai ylimääräisten toimenpiteiden lisäksi yksilökohtaisten apurahojen myöntämistä opettajille, kouluttajille, korkeakoulujen hallintovirkamiehille, ministeriöiden korkeille virkamiehille, opetussuunnittelijoille ja muille koulutusalan asiantuntijoille, jotka ovat peräisin kumppanuusmaista tai Euroopan yhteisöstä, sellaisia vierailuja varten, joiden tarkoituksena on korkeakouluopetuksen laadun parantaminen, kehittäminen ja uudelleenjärjestely kumppanuusmaissa. Kyseiset vierailut voivat käsittää erityisesti seuraavia aloja: - opetuksen ja opetusmateriaalin kehittäminen, - henkilöstön kehittäminen, erityisesti vaihto- ja harjoittelujaksojen järjestäminen teollisuuden parissa, - koulutustehtävät, - korkeakouluopetuksen kehittämisen tukemiseen tarkoitettu toiminta. Tukitoiminta 1. Komissio saa tarvittavan teknisen avun päätöksen mukaisesti ohjattujen toimien tukemiseksi ja ohjelman toteuttamiseksi tarvittavan valvonnan varmistamiseksi. 2. Apua saadaan Tempus II -ohjelman tarkoituksenmukaista ulkopuolista arviointia varten. (1) Liikkuvuutta tai käytännön harjoittelua koskevaa apurahaa ei myönnetä Keski-Euroopan assosioituneiden maiden opiskelijoille, jotka voivat osallistua kyseiseen toimintaan yhteisön koulutuksen alan ohjelmien (Socrates, Leonardo) yhteydessä.